62020TJ0172_INF
Решение на Общия съд (пети състав) от 14 юли 2021 г. —Rochefort/Парламент
(Дело T‑172/20)
„Институционално право — Правилник за изплащане на разноски и надбавки на членовете на Парламента — Надбавка за парламентарни сътрудници — Връщане на недължимо платени суми — Тежест на доказване — Задължение за мотивиране — Право на защита — Грешка при прилагане на правото — Грешка в преценката — Пропорционалност“
1.
Актове на институциите — Мотивиране — Задължение — Обхват — Решение на Парламента, с което се разпорежда връщане на недължимо платена сума за надбавка за парламентарни сътрудници
(член 296, втора алинея ДФЕС)
(вж. т. 21 и 29—33)
2.
Европейски парламент — Правилник за изплащане на разноски и надбавки на членовете на Парламента — Надбавки за парламентарни сътрудници — Контрол за използването на сумите за парламентарни сътрудници — Тежест на доказване
(член 33, параграфи 1 и 2 и член 68 от Решение на Бюрото на Парламента за установяване на мерки по прилагане на устава на членовете на Европейския парламент)
(вж. т. 39—47, 59, 60 и 96)
3.
Европейски парламент — Правилник за изплащане на разноски и надбавки на членовете на Парламента — Връщане на недължимо платени суми — Задължение за изслушване на съответния член на Парламента преди приемането на решение — Липса — Задължение за изслушване на трети лица в производството по възстановяване — Липса
(член 68, параграф 2 от решение на Бюрото на Парламента за установяване на мерки по прилагане на устава на членовете на Европейския парламент)
(вж. т. 66—68 и 71)
4.
Европейски парламент — Правилник за изплащане на разноски и надбавки на членовете на Парламента — Връщане на недължимо платени суми — Сума за възстановяване — Липса на право на преценка на Парламента — Изтъкване от страна на съответния член на Парламента на нарушение на принципа на пропорционалност — Отхвърляне
(член 68, параграф 1 от Решение на Бюрото на Парламента за установяване на мерки по прилагане на устава на членовете на Европейския парламент)
(вж. т. 76 и 77)
Предмет
Искане на основание член 263 ДФЕС за отмяна на решението на генералния секретар на Парламента от 17 декември 2019 г., с което се разпорежда жалбоподателят да върне недължимо платената му сума от 60499,38 EUR за надбавки за парламентарни сътрудници, и на съответното дебитно известие от 22 януари 2020 г.
Диспозитив
1)
Отменя решението на генералния секретар на Европейския парламент от 17 декември 2019 г., с което се разпорежда г‑н Robert Rochefort да върне недължимо платената му сума от 60499,38 EUR за надбавки за парламентарни сътрудници, както и съответното дебитно известие от 22 януари 2020 г., в частта, в която се отнасят до суми, платени за април 2010 г., за дните, за които няма одобрени от генералния секретар на Парламента мисии, и за периода от 29 до 31 март 2011 г.
2)
Отхвърля жалбата в останалата ѝ част.
3)
Г‑н Rochefort и Парламентът понасят съответно направените от тях съдебни разноски.